CELEX: 32019D0450
Language: lv
Date: 2019-03-19 00:00:00
Title: Komisijas Īstenošanas lēmums (ES) 2019/450 (2019. gada 19. marts), ar ko publicē būvizstrādājumu Eiropas novērtējuma dokumentus (END), kas izstrādāti Eiropas Parlamenta un Padomes Regulas (ES) Nr. 305/2011 īstenošanas vajadzībām (Dokuments attiecas uz EEZ.)

20.3.2019   
               
               
                  LV
               
               
                  Eiropas Savienības Oficiālais Vēstnesis
               
               
                  L 77/78
               
            
         KOMISIJAS ĪSTENOŠANAS LĒMUMS (ES) 2019/450
         (2019. gada 19. marts),
         ar ko publicē būvizstrādājumu Eiropas novērtējuma dokumentus (END), kas izstrādāti Eiropas Parlamenta un Padomes Regulas (ES) Nr. 305/2011 īstenošanas vajadzībām
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2011. gada 9. marta Regulu (ES) Nr. 305/2011, ar ko nosaka saskaņotus būvizstrādājumu tirdzniecības nosacījumus un atceļ Padomes Direktīvu 89/106/EEK (1), un jo īpaši tās 22. pantu,
         tā kā:
         
                     (1)
                  
                  
                     Saskaņā ar Regulu (ES) Nr. 305/2011 tehniskā novērtējuma iestādēm jāizmanto metodes un kritēriji, kas noteikti Eiropas novērtējuma dokumentos, atsauces uz kuriem ir publicētas Eiropas Savienības Oficiālajā Vēstnesī, un kas paredzēti minēto dokumentu aptverto būvizstrādājumu ekspluatācijas īpašību novērtēšanai attiecībā uz to būtiskiem raksturlielumiem.
                  
               
                     (2)
                  
                  
                     Pamatojoties uz vairākiem ražotāju iesniegtiem Eiropas tehniskā novērtējuma pieprasījumiem, tehniskā novērtējuma iestāžu organizācija saskaņā ar Regulas (ES) Nr. 305/2011 19. pantu ir izstrādājusi un pieņēmusi vairākus Eiropas novērtējuma dokumentus.
                  
               
                     (3)
                  
                  
                     Komisija ir novērtējusi, vai tehniskā novērtējuma iestāžu organizācijas izstrādātie Eiropas novērtējuma dokumenti atbilst prasībām, kas jāizpilda saistībā ar Regulas (ES) Nr. 305/2011 I pielikumā izklāstītajām pamatprasībām būvēm.
                  
               
                     (4)
                  
                  
                     Tehniskā novērtējuma iestāžu organizācijas izstrādātie Eiropas novērtējuma dokumenti atbilst prasībām, kas jāizpilda saistībā ar Regulas (ES) Nr. 305/2011 I pielikumā izklāstītajām pamatprasībām būvēm. Tāpēc ir lietderīgi Eiropas Savienības Oficiālajā Vēstnesī publicēt atsauces uz minētajiem Eiropas novērtējuma dokumentiem,
                  
               IR PIEŅĒMUSI ŠO LĒMUMU.
         
            1. pants
            Ar šo Eiropas Savienības Oficiālajā Vēstnesī publicē atsauces uz būvizstrādājumu Eiropas novērtējumu dokumentiem, kas izstrādāti Regulas (ES) Nr. 305/2011 īstenošanas vajadzībām un norādīti šā lēmuma pielikumā.
         
         
            2. pants
            Šis lēmums stājas spēkā dienā, kad to publicē Eiropas Savienības Oficiālajā Vēstnesī.
         
         
            Briselē, 2019. gada 19. martā
            
               
                  Komisijas vārdā –
               
               
                  priekšsēdētājs
               
               Jean-Claude JUNCKER
            
         
         
            (1)  OV L 88, 4.4.2011., 5. lpp.
         
      
      
         
            PIELIKUMS
            
               Eiropas novērtējuma dokumenta atsauces numurs un nosaukums
            
            
                        040427-00-0404
                     
                     
                        Komplekti ārējās siltumizolācijas kompozītajai sistēmai (ETICS) ar javu kā siltumizolācijas elementu, kur fasādi veido apmetums vai daļējs apšuvums
                     
                  
                        060012-00-0802
                     
                     
                        Komplekts, kas sastāv no dūmvada apvalka, izgatavots no stikla šķiedrām, minerālvielām un organiskām vielām, un palīgierīcēm
                     
                  
                        090119-00-0404
                     
                     
                        Aprīkojumi ārējiem sienas minerālplākšņu apšuvumiem ar iestrādātu apmetumu
                     
                  
                        090120-00-0404
                     
                     
                        Aprīkojumi nenesošo minerālplākšņu ārējās sienas sistēmām
                     
                  
                        130031-00-0304
                     
                     
                        Metāla tīkla sijas un kolonnas
                     
                  
                        130082-00-0603
                     
                     
                        Fasādes fiksēšanas sistēma – plastmasas stiprinājumi būvkoku vai koka elementu stiprināšanai pie pamata
                     
                  
                        260014-00-0301
                     
                     
                        Kalcinētas kārtas II tipa piedeva uz silikātu bāzes